Nyugat-Európai partnerekkel erősítenek a magyar startupok

A Startup Campus Hungary powered by HEPA idén is kiemelt céljának tekinti az ígéretes magyar startupok nemzetközi piacra lépésének támogatását, köztük az élelmiszer és vendéglátóipar, valamint az egészségügy területén induló innovatív vállalkozásokat. Az élelmiszeripari startupok a londoni Food Matters Live 2019 expón, az egészségügy területén fejlesztő csapatok pedig Düsseldorfban a MEDICA 2019 kiállításon ismerkedhettek a befektetőkkel és az iparág képviselőivel. A kiállításokra a Startup Campus tíz startupnak biztosított kiutazási és megjelenési lehetőséget a HEPA - Magyar Exportfejlesztési Ügynökség támogatásával.